nb en da nl ca da da da es da da da da da da da da da da da da da da da et et da da da da da da da da de da da da da da da da da da da da da da nl da en da da es nl da
Peter Møllgaard genudpeget som formand for Klimarådet | Klimarådet
15.9.2022 12:00:00 CEST | Klimarådet
Professor Peter Møllgaard fortsætter som formand for Klimarådet i yderligere fire år efter indstilling fra et enigt råd. Samtidig er tre rådsmedlemmer blevet genudpeget og fortsætter i rådet, mens tre medlemmer takker af 1. marts 2023.
”Jeg glæder mig til de næste fire år. Med vores årlige vurderinger af regeringens klimaindsats og mange spændende analyser på vej, vil Klimarådet også de næste fire år komme med relevante vurderinger og anbefalinger til politikerne,” siger Peter Møllgaard.
Peter Møllgaards anden periode løber frem til december 2026.
Peter Møllgaard er ikke det eneste medlem af rådet, hvis arbejde fortsætter de kommende år. Seniorforsker ved Aarhus Universitet Marie Trydeman Knudsen er også blevet genudpeget som medlem af Klimarådet for fire år mere fra 1. marts 2023, hvor hendes første periode løber ud.
Genudpegningerne af Peter Møllgaard og Marie Trydeman Knudsen er indstillet af Klimarådet i enighed og efterfølgende godkendt af klima-, energi- og forsyningsminister Dan Jørgensen i henhold til klimaloven.
Derudover har Peter Møllgaard som formand for Klimarådet ekstraordinært forlænget professor ved Københavns Universitet Katherine Richardson og forskningsleder ved Transportøkonomisk Institutt i Oslo Niels Buus Kristensen for en toårig periode. Deres anden periode som medlemmer af Klimarådet udløber 1. marts 2023, når de begge har siddet i Klimarådet i otte år. Forlængelsen sker for at styrke kontinuiteten i rådet. Klimaloven siger således, at to nuværende medlemmer af Klimarådet, efter udløbet af deres anden periode, kan udpeges af formanden for yderligere to år. Forlængelsen dækker således perioden frem til 1. marts 2025.
Tre rådsmedlemmer takker af 1. marts 2023
Mens nogle fortsætter i Klimarådet, takker andre af. Professor ved Københavns Universitet og næstformand i Klimarådet Jette Bredahl Jacobsen samt professor emeritus ved Danmarks Tekniske Universitet Poul Erik Morthorst og tidligere rigsstatistiker Jørgen Elmeskov udtræder af Klimarådet, når de alle tre har udløb af deres anden periode 1. marts 2023. Ingen af de tre rådsmedlemmer har ønsket at blive ekstraordinært forlænget med to år.
”Vi kommer til at savne Jette, Poul Erik og Jørgen. De har alle tre lagt masser af kræfter i arbejdet i Klimarådet, og de har en stor del af æren for den høje kvalitet, som kendetegner Klimarådets arbejde. Vi kommer til at savne dem for deres høje faglighed og energi, men også for deres personligheder og evne til tværfagligt samarbejde,” siger Peter Møllgaard.
Når de tre medlemmer træder ud af rådet, bliver der plads til tre nye. Det er endnu uvist, hvem det bliver.
Om udpegning af nye medlemmer til Klimarådet
Tre nye medlemmer vil blive indstillet af Klimarådet og skal formelt godkendes af ministeren. Medlemmer af Klimarådet udpeges for en periode på fire år og genudpegning kan ske én gang. Denne proces starter i november, med at Klimarådet identificerer hvilke kompetencer, der er behov for, hvorefter danske universiteter og videninstitutioner vil blive bedt om at nominere kandidater. Processen forventes afsluttet i god tid inden deres tiltrædelse 1. marts 2023.
Nikolaj Plads 26, 2. sal
Klimarådet er et uafhængigt ekspertorgan, der rådgiver om, hvordan omstillingen til et klimaneutralt samfund kan ske på en omkostningseffektiv måde, så vi i fremtiden kan leve i et Danmark med meget lave udledninger af drivhusgasser og samtidig fastholde velfærd og udvikling.
Følg pressemeddelelser fra Klimarådet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Klimarådet
Klimarådets kommentarer til Klimastatus og -fremskrivning 202222.6.2022 06:00:00 CEST | Pressemeddelelse
Energistyrelsens Klimastatus og -fremskrivning 2022 opfylder sin funktion som centralt planlægningsværktøj for dansk klimapolitik. Der er dog stadig ubesvarede spørgsmål og plads til forbedringer – bl.a. omkring affalds- og landbrugssektorerne. Det vurderer Klimarådet i et nyt notat, der offentliggøres i dag.
Nyt notat om klimafremskrivningen 22. juni20.6.2022 13:01:13 CEST | Pressemeddelelse
I et nyt vurderingsnotat kommenterer Klimarådet på Energistyrelsens Klimastatus og -fremskrivning 2022. Vurderingsnotatet er tilgængeligt for journalister i klausuleret form fra tirsdag d. 21. juni kl. 9.
Oplev Klimarådet på Folkemødet15.6.2022 12:25:30 CEST | Pressemeddelelse
Tre af Klimarådets medlemmer deltager i debatter og andre arrangementer på årets Folkemøde på Bornholm.
Kommentering af Global Afrapportering 202215.6.2022 06:00:00 CEST | Pressemeddelelse
Energistyrelsens globale afrapportering har et højt fagligt niveau – men den giver endnu ikke et godt beslutningsgrundlag, og så mangler der politiske svar på spørgsmål om eksport af grøn energi. Det vurderer Klimarådet i et nyt notat. ”For at afrapporteringen for alvor kan bruges politisk, skal den i højere grad kunne bruges til at identificere reduktionspotentialer og handlemuligheder,” siger Klimarådets formand, Peter Møllgaard.
Nyt notat fra Klimarådet 15. juni13.6.2022 14:03:01 CEST | Pressemeddelelse
I et nyt vurderingsnotat kommenterer Klimarådet på Energistyrelsens Global Afrapportering 2022. Vurderingsnotatet er tilgængeligt for journalister i klausuleret form fra tirsdag d. 14. juni kl. 9.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022